Kjære kunde

Den nye skatteforvaltningslovens bestemmelser om tvangsmulkt kan gi uheldige økonomiske konsekvenser som vi vil gjøre deg oppmerksom på.

For at dere som næringsdrivende skal slippe å bli ilagt tvangsmulkt på grunn av for sent innleverte eller manglende opplysninger til skatteetaten, er det svært viktig at vi sammen sørger for at vi får levert oppgaver til skatteetaten innen de frister som gjelder.

I og med at tvangsmulktsatsene er høye blir det viktigere enn noen gang å levere det vi skal innen de frister som er avtalt i oppdragsavtalen. Vår anmodning er derfor å ha høy fokus på å levere bilag og annen dokumentasjon til oss innen avtalte frister, så skal vi ta ansvar for å utføre våre oppgaver slik at fristene overholdes.

De nye reglene om tvangsmulkt erstatter tidligere gjeldende regler om forsinkelsesavgift. De er inntatt i skatteforvaltningsloven, og du kan lese mer om reglene [her](https://www.regnskapnorge.no/artikler/skatt/skatteetaten-innforer-tvangsmulkt-ved-for-sen-levering/).

Ta gjerne kontakt – så vi sammen kan diskutere bedre eller mer effektive måter å samarbeide på. Det kan gjelde både interne rutiner, kommunikasjonsform og utnyttelse av teknologi. I tillegg ønsker vi som alltid å bidra til at dere får korrekte regnskaper, samt at skatte- og avgiftsrapporteringen blir riktig.

Nytt år gir nye muligheter. Vi håper dere har kommet godt i gang og at samarbeidet vårt fremover vil bli effektivt og lønnsomt for dere.

Vi benytter anledningen til å ønske et godt nytt og fremgangsrikt år!

Mvh